Návrh rozhodnutia Rady o pozícii Spoločenstva v rámci Spoločného výboru ES-Faerské ostrovy o zmenách a doplneniach rozhodnutia č. 1/2001 pokiaľ ide o schválenie faerského pohotovostného plánu pre ochorenia rýb a zahrnutie Faerských ostrovov do oznamovacieho systému pre ochorenia zvierat /* KOM/2005/0176 v konečnom znení - ACC 2005/0065 */





Brusel, 29.4.2005 KOM(2005) 176 v konečnom znení 2005/0065 (ACC) Návrh ROZHODNUTIA RADY o pozícii Spoločenstva v rámci Spoločného výboru ES-Faerské ostrovy o zmenách a doplneniach rozhodnutia č. 1/2001 pokiaľ ide o schválenie faerského pohotovostného plánu pre ochorenia rýb a zahrnutie Faerských ostrovov do oznamovacieho systému pre ochorenia zvierat (predložená Komisiou) DÔVODOVÁ SPRÁVA 1. Na svojom zasadnutí 24. augusta 2004 v Bruseli diskutovala veterinárna podskupina o zdravotnom pláne pre živočíchy akvakultúry na Faerských ostrovoch predstavenom Komisii a odborníkom Komisie a Postupimská skupina členských štátov súhlasila s jeho akceptovateľnosťou. 2. Veterinárna podskupina taktiež diskutovala o praktických detailoch zahrnutia Faerských ostrovov do oznamovacieho systému pre ochorenia zvierat a súhlasila s modalitami tohto zahrnutia. 3. Na zasadnutí sa dohodlo na odporúčaní o zmene a doplnení rozhodnutia č. 1/2001 Spoločného výboru ES - Faerské ostrovy, s cieľom formálne potvrdiť schválenie pohotovostného plánu pre ochorenia rýb, ktoré zahŕňa použitie vakcíny, ktorá nie je štandardná v Spoločenstve a schémy vylovenia rýb pre ISA a zabezpečiť, že informácie o prepuknutiach choroby budú postúpené Komisii prostredníctvom oznamovacieho systému pre ochorenia zvierat, rovnakým spôsobom ako je to u členských štátov. 4. Pripojený návrh rozhodnutia Spoločného výboru ES - Faerské ostrovy ustanovuje zmenu a doplnenie rozhodnutia č. 1/2001, ktoré implementuje protokol o veterinárnych záležitostiach doplňujúci dohodu medzi Európskym spoločenstvom, na jednej strane, a dánskou vládou a miestnou vládou Faerských ostrovov na strane druhej, podpísanou v Bruseli 6. decembra 1996. 5. Od Rady sa preto žiada prijať pripojený návrh na rozhodnutie týkajúci sa stanoviska Spoločenstva v rámci Spoločného výboru ES/Dánsko - Faerské ostrovy o schválení faerského pohotovostného plánu pre ochorenia rýb a zahrnutie Faerských ostrovov do oznamovacieho systému pre ochorenia zvierat. 2005/0065 (ACC) Návrh ROZHODNUTIA RADY o pozícii Spoločenstva v rámci Spoločného výboru ES - Faerské ostrovy o zmenách a doplneniach rozhodnutia č. 1/2001 pokiaľ ide o schválenie faerského pohotovostného plánu pre ochorenia rýb a zahrnutie Faerských ostrovov do oznamovacieho systému pre ochorenia zvierat. RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na článok 133 v spojení s druhým pododsekom článku 300 ods. 2, so zreteľom na návrh Komisie, keďže: (1) článok 2 protokolu o veterinárnych záležitostiach doplňujúci dohodu medzi Európskym spoločenstvom, na jednej strane, a dánskou vládou a miestnou vládou Faerských ostrovov na strane druhej, stanovuje, že spoločný výbor zriadený článkom 31 dohody vypracuje podmienky uplatňovania veterinárnych ustanovení Spoločenstva pre Faerské ostrovy, (2) spoločný výbor prijal rozhodnutie č. 1/2001 z 31. januára 2001 ustanovujúce implementáciu protokolu o veterinárnych záležitostiach doplňujúce dohodu medzi Európskym spoločenstvom, na jednej strane, a dánskou vládou a miestnou vládou Faerských ostrovov na strane druhej[1], (3) veterinárna podskupina spoločného výboru odporúča, aby sa rozhodnutie č. 1/2001 zmenilo a doplnilo s cieľom schváliť faerský pohotovostný plán pre ochorenia rýb a Faerské ostrovy sa zahrnuli do oznamovacieho systému pre ochorenia zvierat, ROZHODLA TAKTO: Jediný článok Stanovisko, ktoré má Spoločenstvo prijať v rámci spoločného výboru zriadeného na základe dohody podpísanej 6. decembra 1996[2] o schválení faerského pohotovostného plánu pre ochorenia rýb, ktoré zahŕňa používanie vakcíny, ktorá nie je štandardná v Spoločenstve a schémy vylovenia rýb pre ISA a o zabezpečení, že informácie o prepuknutiach choroby sú postúpené Komisii prostredníctvom oznamovacieho systému pre ochorenia zvierat, rovnakým spôsobom ako je to u členských štátov, je definované v priloženom návrhu rozhodnutia spoločného výboru. V Bruseli Za Radu predseda Návrh ROZHODNUTIE SPOLOČNÉHO VÝBORU ES – FAERSKÉ OSTROVY, ktorým sa mení a dopĺňa rozhodnutie č. 1/2001 zavádzajúce ustanovenia na implementáciu protokolu o veterinárnych záležitostiach doplňujúci dohodu medzi Európskym spoločenstvom, na jednej strane, a dánskou vládou a miestnou vládou Faerských ostrovov na strane druhej, SPOLOČNÝ VÝBOR ES – FAERSKÉ OSTROVY, so zreteľom na dohodu formou výmeny listov medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej, so zreteľom na protokol o veterinárnych záležitostiach doplňujúci dohodu[3] a najmä jeho prvú vetu článku 2, keďže: Na zasadnutí 24. augusta 2004 v Bruseli veterinárnej podskupiny Spoločného výboru EC – Faerské ostrovy, predstavili Faerské ostrovy svoj pohotovostný plán pre ochorenia rýb a schému vylovenia rýb pre ryby infikované chorobou ISA a odborníci ES usúdili, že oba dokumenty sú v súlade s predpismi Spoločenstva a preto akceptovateľné. Veterinárna podskupina taktiež odporučila zahrnutie Faerských ostrovov do oznamovacieho systému pre ochorenia zvierat ES (OSOZ, Animal Disease Notification System - ADNS). Veterinárna podskupina preto odporučila, aby rozhodnutie č. 1/2001 Spoločného výboru ES – Faerské ostrovy bolo príslušne zmenené a doplnené, ROZHODLA TAKTO: Článok 1 Rozhodnutie č. 1/2001 Spoločného výboru ES – Faerské ostrovy sa mení a dopĺňa takto: 1. V článku 7 sa pridáva nový odsek 3 takto: „3. Faerské ostrovy implementujú smernicu Rady 82/894/EHS[4] a stávajú sa súčasťou oznamovacieho systému pre ochorenia zvierat (OSOZ). Praktické dojednania zahrnutia Faerských ostrovov sa určí medzi Komisiou a zástupcami Faerských ostrovov“ 2. Tretí pododsek článku 11, ods. 1, sa nahrádza týmto znením: „Faerské ostrovy predložili veterinárnej podskupine pohotovostný plán v súlade s článkom 15 smernice 93/53/EHS. Pohotovostný plán zahŕňa schému vylovenia rýb v súlade s článkom 6 smernice 93/53/EHS. Pohotovostný plán a schéma vylovenia rýb predložená v septembri 2004 sú schválené s postupmi očkovania stanovenými v tomto pláne. Neskoršie aktualizácie plánu sa predložia na schválenie Komisii po oznámení členským štátom v Stálom výbore pre potravinový reťazec a zdravie zvierat.“ 3. V článku 11 sa odsek 2 vypúšťa. Článok 2 Toto rozhodnutie nadobúda účinnosť v prvý deň mesiaca nasledujúceho po jeho prijatí. V Bruseli Za Spoločný výbor predseda [1] Ú. v. ES L 46, 16.2.2001, s. 24. [2] Ú. v. ES L 53, 22.2.1997, s. 2. [3] Ú. v. ES L 305, 30.11.1999, s. 25. [4] Ú.v. ES L 378, 31.12.1982, s. 58.